گابرێل مارتینێلی
گابریێل تیۆدۆرۆ مارتینێلی سیلڤا (لەدایکبووی ١٨ی حوزەیرانی ٢٠٠١)، ناسراو بە گابرێل مارتینێلی، یاریزانێکی تۆپی پێی پیشەگەری بەڕازیلییە کە یاری دەکات وەک ھێرشبەر بۆ یانەی پرێمییەرلیگ یانەی ئەرسیناڵ و ھەڵبژاردەی تۆپی پێی بەڕازیل.

لە گوارولھۆس لە بەڕازیل لەدایکبووە و گەورە بووە، مارتینێلی دەستی بە کاروانی پیشەگەری لە یانە کرد بۆ ئیتوانۆ، پێش ئەوەی لە تەممووزی ٢٠١٩، لە تەمەنی ١٨ ساڵیدا گرێبەستێک لەگەڵ ئەرسیناڵ واژوو بکات.

لە ئاستی نێودەوڵەتیدا، مارتینێلی یاری بۆ بەرازیل دەکات لە ئاستی خوار تەمەن ٢٣ ساڵان. یارمەتی بەڕازیلی دا بۆ بردنەوەی مەدالیای زێڕی ئۆڵۆمپی لە تۆپی پێی پیاوان لە ئۆڵۆمپیادی ھاوینەی ٢٠٢٠.

کاروانی یانە

ئتوانۆ 
لە شاری گوارولحوس لە ساو پاولۆ (شارێک لە بەڕازیل) لەدایکبووە، مارتینێلی لە ساڵی ٢٠١٠ دەستی بە کاروانی پیشەگەری کرد، یاری بۆ تیمی فوتساڵی کۆرینسیانس دەکرد. دوای ئەوەی سەرکەوتوو بوو، لە ساڵی ٢٠١٥دا گواسترایەوە بۆ ئتوانۆ و دواتر لە مانچستەر یونایتد و بەرشەلۆنە تاقیکردنەوەی ئەنجامدا.

لە ٤ی تشرینی دووەمی ٢٠١٧، مارتینێلی یەکەم گرێبەستی پیشەگەری خۆی واژوو کرد تا تشرینی یەکەمی ٢٠٢٢. لە ١٧ی ئازاری ساڵی دواتردا یەکەم یاری پیشەگەری خۆی ئەنجامدا، وەک یەدەگ لە جێگەی گۆڵکاری یارییەکە کلاودینھۆ لە بردنەوەی ٢–١ی جامی پاولیستا (جامێکی بەڕازیل) لە دەرەوەی یاریگای خۆیان بەرامبەر سان بێنتۆ؛ لە تەمەنی ١٦ ساڵ و نۆ مانگیدا، بوو بە لاوترین یاریزان کە یاری بۆ یانەکە بکات لە سەدەکەدا.

مارتینێلی یەکەم گۆڵی لە پیشەگەریدا تۆمارکرد لە ٨ی ئەیلوولی ٢٠١٨، دووەم گۆڵی تۆمارکرد لە بردنەوەی ٤–١ بەرامبەر تابۆن دا سێررا، بۆ جامی پاولیستا لەو ساڵەدا. بە شێوەیەکی ھەمیشەیی بەرزکرایەوە بۆ پێکھاتەی یەکەم بۆ جامی پاولیستای ٢٠١٩، شەش گۆڵی تۆمارکرد لە ماوەی پاڵەوانێتییەکەدا، کە گۆڵکاری یانەکە بوو لە پاڵەوانێتییەکەدا و گەیشتنە چارەکی کۆتایی؛ گرنگترین خاڵەکان بریتین لە بردنەوەی ٣–٠ بەرامبەر براگانتینۆ لە دەرەوەی یاریگای خۆیان لە ١٥ی ئازاری ٢٠١٩.

ئەرسیناڵ 
مارتینێلی بەگوێرەی ڕاپۆرتەکان لەلایەن ژمارەیەک یانەوە سەرنجی لەسەر ھەبوو، بەڵام گرێبەستێکی درێژخایەنی لەگەڵ یانەی پرێمییەر لیگ ئەرسیناڵ لە ٢ی تەممووزی ٢٠١٩ واژوو کرد، بە تێچووی ٦ ملیۆن پاوەند (٤٦٫٩ ملیۆنی دراوی بەڕازیلی). بە ھەبوونی پاسپۆرتی ئیتاڵی، مارتینێلی ئەو مەرجانە نەیگرتەوە کە پێویستە بۆ یانەکانی ئینگلتەرا بۆ واژووکردنی یاریزانانی ئەمریکای باشوور نەبوو. ئەو لەگەڵ پێکھاتەی یەکەمی ئەرسیناڵ گەشتی کرد بۆ گەشتی پێش وەرزەکەیان لە ئەمریکا. گۆڵێکی تۆمارکرد لە یەکەمین یاری نا فەرمیدا، لە بردنەوەی ٣–٠ پێش وەرز بەرامبەر کۆلۆرادۆ ڕاپیدس ڕاپیدز لە ١٦ی تەممووز. پلانی سەرەتایی بۆ مارتنیلی کە لە سەرەتادا ئەوەبوو لە وەرزی یەکەمیدا بۆ تیمی دووەم و ئەکادیمیا یاری بکات، پاشان بە ھێواشی لە ھێل ئێندەوە (پێکھاتەی دووەم) بۆ پێکھاتەی یەکەم لە کاروانەکەیدا. لەگەڵ ئەوەشدا، ئاستە سەرنجڕاکێشەکەی پێش وەرز و کوالیتی مارتینێلی لە ڕاھێنانەکان ھانی ئارسیناڵ دا کە لەوانەیە ئامادەبێت بۆ باگکردنی بۆ پێکھاتەی یەکەم.

٢٠١٩ ٢٠٢٢: وەرزی یەکەمی و پێشکەوتن 
مارتینێلی لە ١١ی ئابی ٢٠١٩ یەکەمین یاری خۆی لە پریمەرلیگ ئەنجامدا لە بردنەوەی ١–٠ بەرامبەر نیوکاسڵ یونایتد، لە خولەکی ٨٤ وەک یەدەگ لە جێگەی ھێنریک میختاریان ھاتە یاریگاوە. لە ٢٤ی ئەیلوول، مارتینێلی دوو گۆڵی تۆمارکرد لە یەکەمین یاریی دا بۆ یانەکە کە بە شێوەی سەرەکی یاری بکات لە بردنەوەی ٥–٠ بەرامبەر یانەی چامپیۆنشیپ نۆتینگام فۆرێست لە جامی ئی ئێف ئێڵ. ئاستەکەی لەلایەن ڕاھێنەری سەرەکی یونای ئێمری ستایش کرا، کە وتی: «ئەوە برسییە لەوەی ئەو دەرفەتە ھەبێت بۆ یارمەتیدانی ئێمە، زۆر سەربەزرە، شەڕ دەکات. پێم گوت کە ئارام بێت بۆ دەرفەتی یاریکردن کە وەک خۆی دەیکرد بیکات. ئەوەی کرد. شایانی ئەوە بوو».

مارتینێلی دووەم یاری خۆی بۆ ئەرسیناڵ ئەنجامدا لە بردنەوەی ٤–٠ لە یاریگای خۆیان بەرامبەر ستاندەرد لیێج لە خولی ئەورووپا لە ٤ی تشرینی یەکەم، کە تێیدا دوو گۆڵی دیکەی تۆمارکرد. مارتینێلی بەردەوام بوو لە گۆڵ تۆمارکردن، گۆڵی یەکسان کردنەوەی تۆمار کرد لە بردنەوەی ٣–٢ لە یاریگای بەسەر ڤیتۆریا گیومارەنس لە ٢٤ی تشرینی یەکەم، بە لێدانی سەر. لە قۆناغی چوارەمی جامی خولدا لە ٣٠ی تشرینی یەکەم، مارتینێلی دوو گۆڵی دیکەی تۆمارکرد لە یارییەکدا کە ٥–٥ لەگەڵ لیڤەرپوول بەرامبەر بوون و ھەروەھا لە لێدانەکانی یەکلاکەرەوە گۆڵی تۆمار کرد بەڵامئەرسیناڵ لە کۆتاییدا دۆڕا. لە ئەنجامدا، بوو بە یەکەم یاریزان کە چوار جار گۆڵ تۆمار بکات لە چوار یەکەمین یاری کە بەشێووەی سەرەکی یاری بکات لەدوای ئیان ڕایت. ڕۆڵی مارتینێلی لەلایەن ڕاھێنەری لیڤەرپوول یۆرگن کلۆپەوە ستایش کرا، کە بە «بەھرەی سەدەیەکە» ناوی برد.

ڕۆڵگێڕانی مارتینێلی بووە ھۆی ئەوەی خەڵاتی یاریزانی مانگی ئەرسیناڵ بۆ مانگی تشرینی یەکەم وەربگرێت، کە ٧٥٪ی کۆی دەنگەکانی وەرگرت، دوای ئەو ماتۆ گاندۆزی و نیکۆلاس پێپێ بوون. دوای دەستنیشانکردنی ڕاھێنەری کاتی فرێدی لونگبێرگ، مارتینێلی یەکەم یاری خۆی لە پریمەرلیگ بە شێوەی سەرەکی کرد، گۆڵی یەکسانی تۆمارکرد بۆ ئەرسیناڵ لە بردنەوەی٣–١ بەارمبەر یانەی وێست ھام یونایتد لە ٩ی کانوونی یەکەم. لە ٢١ی کانوونی دووەمی ٢٠٢٠، مارتینێلی گۆڵێکی تۆمارکرد لە ٢١ ی کانوونی دووەم لە چێڵسی، کە بووە یەکەم لاو کە دە گۆڵ لە وەرزێکدا بۆ ئەرسیناڵ تۆمار بکات لەدوای نیکۆلاس ئەنێلکا. گۆڵەکە دواتر لەلایەن ھاندەرانی یانەکەوە بە گۆڵی وەرزی ئەرسیناڵ ھەڵبژێردرا.

لە ٣ی تەممووز، مارتینێلی گرێبەستێکی نوێی بۆ ماوەی چوار ساڵ واژوو کرد، لەگەڵ بژاردەی یانەکە بۆ ساڵێکی زیاتر، تا ساڵی ٢٠٢٥. ماوەیەکی کەم دوای ئەوە، مارتینێلی تا کۆتایی ساڵی ٢٠٢٠ دوورخرایەوە، بەھۆی پێکانەوە و نەشتەرگەری لە دوای ئەوەی لە ڕاھێنانەکان تووشی پێکان بوو لە ٢١ حوزەیران. لە ١٩ی کانوونی یەکەمدا گەڕایەوە و لە یەدەگەوە بەشداری کرد بۆ یاریکردن بۆ ١٩ خولەکی کۆتایی لە دۆڕاندنیان لە دەرەوەی یاریگای خۆیان بەرامبەر ئێڤەرتۆن. لە کاتی گەرمبوون بەرامبەر نیوکاسڵ یونایتد لە جامی ئێف ئەی (یەکێتی ئینگلتەرا) لە ٩ی کانوونی دووەمی ٢٠٢١، تووشی پێکان بوو بوو و ڕیس نیلسۆن جێگەی گرتەوە. مارتینێلی گەڕایەوە بۆ یاریکردن لە پاڵەوانێتی ئەورووپی لە ١٨ی شوبات، ١٣ خولەک یاری کرد لە یارییەکدا ١–١ بەرامبەربوون لەگەڵ بەنفیکا. یەکەم گۆڵی وەرزەکەی تۆمارکرد لە بردنەوەی ٣–٠ بەرامبەر شێفیڵد یونایتد لە ١١ی نیسان.

مارتینێلی یەکەم گۆڵی تۆمارکرد لە وەرزی ٢٠٢١–٢٢ بەرامبەر نیوکاسڵ یونایتد لە ٢٧ی تشرینی دووەم. ئەم گۆڵەی لە کۆتاییدا پلەی سێیەمی بەدەستھێنا لە جوانترین گۆڵەکانی وەرزەکە لەلایەن یانەی ئەرسیناڵەوە.

لە ١٨ی کانوونی یەکەمدا، دوو گۆڵی تۆمارکرد بەرامبەر لیز یونایتد سێ ڕۆژ دواتر، کە یەکەم دوو گۆڵی بوو لە پریمەرلیگ، یەکەم گۆڵەکەی بریتی بوو لە ٧٬٠٠٠ەم گۆڵی ئەرسیناڵ لە تۆپی پێی ئینگلیزی. لە ١٠ی شوباتی ٢٠٢٢، مارتینێلی بە دوو کارتی زەرد لە ماوەی چوار چرکەدا کرایە دەرەوە لە دژی وۆڵبەر ھاپتۆن. ئەمە یەکەم کارتی سوور بوو لە کاروانی پیشەیدا. کارتە سوورەکە ھەندێک مشتومڕی لێکەوتەوە کاتێک ھەردوو زەردەکەی وەرگرت لە ماوەی یەک کرداردا.

لە ٥ی ئابی ٢٠٢٢، مارتینێلی بۆ ئەرسیناڵ گۆڵێکی تۆمارکرد لە بردنەوەی٢–٠ لە دەرەوەی یاریگای خۆیان بەرامبەر یانەی کریستاڵ پاڵەس، کە بووە یەکەم بەرازیلی کە گۆڵی سەرەتایی وەرزەکە تۆمار بکات لە وەرزێکی پرێمییەرلیگدا.

کاروانی نێودەوڵەتی 
مارتینێلی لە بەرازیل لەدایکبووە و لە ڕەچەڵەکی ئیتاڵییە لە ڕێگەی باوکییەوە؛ خاوەنی ھەردوو ڕەگەزنامەی بەرازیل-ئیتاڵییە. لە ٢٠ی ئایاری ٢٠١٩، مارتینێلی لەلایەن ڕاھێنەری ھەڵبژاردەی تۆپی پێی بەڕازیل تیتییەوە بانگھێشت کرا بۆ ڕاھێنانی ئامادەکاری بۆ کۆپا ئەمریکای ٢٠١٩. لە تشرینی دووەمی ٢٠١٩، مارتینێلی بۆ بەرازیلی خوار ٢٣ ساڵان دەرکەوت لە فێستیڤاڵی یەکگرتووی تۆپی پێی نێودەوڵەتی ئیسپانیا.

لە ٢ی تەممووزی ٢٠٢١، مارتینێلی لە پێکھاتەی بەڕازیل بۆ ئۆڵۆمپیادی ھاوینی ٢٠٢٠ ناونرا. لە ٣ی ئاب، مارتینێلی دووەم گۆڵی بەڕازیلی تۆمارکرد بە لێدانی سزا بۆ بردنەوە لە مەکسیک لە پێش کۆتایی ئۆڵۆمپیادا، پێش ئەوەی ببێتە خاوەنی مەدالیای زێڕین دوای ئەوەی بەڕازیل لە ئیسپانیا بردەوە چوار ڕۆژ دواتر .

لە ١١ی ئازاری ٢٠٢٢ لە پێکھاتەی ٢٥ کەسی بەڕازیل بۆ پاڵاوتنەکانی جامی جیھانی فیفا ٢٠٢٢ دژی چیلی و بۆلیڤیا ناونرا. مارتینێلی یەکەمین یاری نێودەوڵەتیی خۆی ئەنجامدا کاتێک بە یەدەگ لە جێگەی ڤینیسیۆس جونیۆر ھاتە یاریگاوە لە کۆتا ١٤ خولەکی بردنەوەی بەڕازیل ٤–٠ بەرامبەر چیلی لە یاریگای ماراکانا.

شێوازی یاریکردن 
ھێرشبەرێکی بەھێزە و ناسراوە جووڵە خێرا و کاریگەرەکانی، مارتینێلی دەتوانێت چەند یاریزانێکی ڕکابەر ببڕێت و ھەل دروست بکات یاخود گۆڵ تۆمار بکات.

میدیا 
مارتینێلی بەشدار بوو لە زنجیرە درامای وەرزشی ئەمازۆن ھەمووی یان ھیچ: ئەرسیناڵ (ئینگلیزی: All or Nothing: Arsenal)، کە دۆکومێنتاری یانەکە بوو بە بەسەربردنی کات لەگەڵ ستافی ڕاھێنەران و یاریزانان و لە ھەردوو ناوەوە و دەرەوەی یاریگا بە درێژایی وەرزی ٢٠٢١–٢٢.

ئاماری کاروانی وەرزشی

یانە

نێودەوڵەتی

خەڵاتەکان 
بەرازیل خوار ٢٣ ساڵان
 ئۆڵۆمپیادی ھاوینە: ٢٠٢٠

جامی ئێف ئەی ١٩–٢٠

تاکەکەسی
 باشترین یاریزانی لاوی ساڵی پاولیستا: ٢٠١٩
 پێکھاتەی ساڵی پاولیستا :٢٠١٩

سەرچاوەکان 

یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵاتی بەڕازیلی
مێدالیاوەرگرانی ئۆلۆمپیای ھاوینەی ٢٠٢٠
مێدالیاوەرگرانی ئۆڵمپیک لە تۆپی پێ
یاریزانانی ھەڵبژاردەی تۆپی پێی بەڕازیل
یاریزانانی یانەی تۆپی پێی ئارسناڵ
یاریزانانی تۆپی پێی بەڕازیلی
زیندووان
لەدایکبووانی ٢٠٠١